paragraph_text: Vinogradarska regija je vinogradarsko područje granice kojeg čini više podregija. Regionalzacija se temelji na klimatskim, zemljišnim i drugim uvjetima o kojima ovisi uzgoj vinove loze i organoleptička svojstva vina, a provodi se radi kontrole podrijetla mošta, vina i drugih proizvoda od grožđa i vina, s ciljem da se zaštiti i proizvođača i potrošača. Vinogradarsku podregiju čini više vinogorja. +Granice regija i podregija su propisane odgovarajućim zakonskim aktom.